**পারুল গুলাটি** (জন্ম: ৬ই আগস্ট ১৯৯৪) হলেন একজন ভারতীয় অভিনেত্রী, যিনি বেশ কয়েকটি পাঞ্জাবি চলচ্চিত্রে অভিনয় করেছেন। তিনি লন্ডনের রয়্যাল একাডেমি অফ ড্রামাটিক আর্ট (আরএডিএ) থেকে পড়াশোনা করা একজন প্রশিক্ষিত অভিনেত্রী।

পারুল ২০১৭ সালের টেলিভিশন ধারাবাহিক *পি. ও. কে. - বন্দী যুদ্ধ কে*  এবং ২০১৮ সালের *হক সে* (যেটি *লিটল উইমেনের* ওপর ভিত্তি করে নির্মাণ করা হয়েছিল) নামক ওয়েব সিরিজে অভিনয় করেছেন। অতঃপর পারুল *জো মার্চ*-এ অভিনয় করেছেন। ২০১৮ সালে, পারুল নেটফ্লিক্স প্রযোজনায় *সিলেকশন ডে*-তে (যেটি ভারতীয় নেটফ্লিক্সের একটি মূল অনুষ্ঠান) অভিনয় করেছিলেন; যেটি ২০১৬ সালে প্রকাশিত একই নামের অরবিন্দ আদিগার উপন্যাসের অবলম্বনে নির্মাণ করা হয়েছে। অতঃপর ২০১৮-১৯ সালে তিনি দ্য ভাইরাল ফিভার চ্যানেলে *গার্লিয়াপ্পা*-এ অভিনয় করেছেন।

চলচ্চিত্র জগতে অভিনয় করার পাশাপাশি পারুল একাধিক প্রতিষ্ঠানের পণ্যের বিজ্ঞাপনে উপস্থিত হয়েছেন। তিনি *নিশহেয়ার* নামে মানব চুলের এক্সটেনশনের নিজস্ব প্রতিষ্ঠান চালু করেছেন।

কর্মজীবন
--------

২০১০ সালে, পারুল গুলাটি *ইয়ে পেয়ার না হোগা কম* নামক একটি টেলিভিশন ধারাবাহিকে অভিনয়ের মাধ্যমে টেলিভিশন জগতে পদার্পণ করেন; তিনি উক্ত চলচ্চিত্রে একজন পার্শ্ব অভিনেত্রীর চরিত্রে অভিনয় করেছিলেন। পরবর্তীতে ২০১২ সালে, তিনি *বুররাহ*-এ অভিনয় করেছিলেন, এতে তিনি রোজ নামক চরিত্রে অভিনয় করেছিলেন। এই চলচ্চিত্রটি পাঞ্জাবে এবং বিশেষত ছোট ছোট অঞ্চলগুলোতে বেশ ভালো আয় করেছিল। পারুল সম্পর্কে সমালোচকেরা লিখেছেন, "তিনি প্রথমবারের মতো বড় পর্দায় হাজির হয়েছিলেন এবং তিনি দর্শকের মনে ভালোভাবেই স্থান করে নিয়েছেন"। *বুররাহ*-এর পর পারুল গুলাটি এক বছরের বিরতি নেন এবং অতঃপর আরএডিএ-এ অভিনয়ের মাধ্যমে আবার অভিনয় জগতে ফিরে আসেন; এই নাটকটি লন্ডন এবং মুম্বইয়ের বেশ কিছু স্কুলের মঞ্চে আয়োজন বা প্রদর্শন করা হয়েছিল। তাঁর দ্বিতীয় চলচ্চিত্রটি ছিল *রোমিও রাঞ্ঝা* (২০১৪), যা সমালোচকদের কাছ থেকে নেতিবাচক প্রতিক্রিয়া পেয়েছিল এবং চলচ্চিত্রটি ব্যবসায়িকভাবে ভালো ফলাফল করতে পারেনি।

২০১৬ সালে পারুল গুলাটি পরিচালক বিন্নিল মরকানের চলচ্চিত্র জোরাওয়ার-এ জসলীন চরিত্রে অভিনয় করেছেন; এই চলচ্চিত্রে তিনি ইয়ো ইয়ো হানি সিং-এর বিপরীতে কাজ করার সুযোগ পেয়েছিলেন। এই চলচ্চিত্রটি সমালোচকদের কাছ থেকে মিশ্র পর্যালোচনা পেয়েছিল, তবে এটি হানি সিংয়ের অভিষেক চলচ্চিত্র হিসেবে বক্স অফিসে বেশ ভালো সাড়া পেয়েছিল, যা বছরের সবচেয়ে বেশি আয়ের পাঞ্জাবি চলচ্চিত্রে পরিণত হয়েছিল। এরপরে পারুল ইরফান খানের বিপরীতে *ডিভাইন লাভার্স* নামক চলচ্চিত্রে অভিনয় করার জন্য চুক্তিবদ্ধ হয়েছিলেন।

আরও দেখুন
---------

* ভারতীয় চলচ্চিত্র অভিনেত্রীদের তালিকা

তথ্যসূত্র
---------

1. ↑  Ananta Shrikhand (১৪ মে ২০১৪)। "I feel like God's special child: Parul Gulati"। *The Times of India*। সংগ্রহের তারিখ ২১ মে ২০১৬।
2. ↑  "Star Plus P.O.W Bandhi Yudh Ke Gets 3 New Faces"। *The Times of India*।
3. ↑  "Surveen Chawla and Parul Gulati play fearless and revolutionary Kashmiri women"। *Bollywoodlife*।
4. ↑  Bajwa, Sukhpal (১৯ অক্টোবর ২০১২)। "Movie Review: Burrraahh Punjabi Movie"। *Punjabi Mania*। ২ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২০১৬-০৫-২১।
5. ↑  Caleb, Abraham (১৭ সেপ্টেম্বর ২০১৮)। "From Rohtak to Mumbai – The Story Of Parul Gulati"। *Life Hacks* (Audio)।
6. ↑  "Action-packed 'Zorawar' makes an impact"। *The Times of India*। ৯ মে ২০১৬। সংগ্রহের তারিখ ২০১৬-০৫-২১।
7. ↑  "Zorawar becomes the biggest Punjabi film of 2016 at Box office"। *The Hans India*। ১০ মে ২০১৬। সংগ্রহের তারিখ ২০১৬-০৫-২১।
8. ↑  Prachi Kadam। "Kangana replaced by a newbie in Divine Lovers"। *Spotboye*। সংগ্রহের তারিখ ২০১৬-০৫-২১।
9. ↑  Verma, Vishal (৬ মে ২০১৬)। "Irrfan Khan starrer DIVINE LOVERS moves from Kangana, Ridhima to Parul Gulati"। *Glamsham.com*। ২০১৮-০৭-০৫ তারিখে মূল থেকে আর্কাইভ করা। সংগ্রহের তারিখ ২০১৬-০৫-২১।

বহিঃসংযোগ
---------

* ইন্টারনেট মুভি ডেটাবেজে পারুল গুলাটি (ইংরেজি)
* ফেসবুকে পারুল গুলাটি